Tamurt Lezzayer

Lezzayer (s tfinaɣ :ⴷⵣⴰⵢⵔ) azwel unṣib Tagduda Tazzayrit Tamagdayt Taɣerfant (s tfinaɣ : ⵜⴰⴳⴷⵓⴷⴰ ⵜⴰⵎⴳⴷⴰⵢⵜ ⵜⴰⵖⵔⴼⴰⵏⵜ ⵜⴰⴷⵣⴰⵢⵔⵉⵜ [ 1 ] ) d tamurt tamaziɣt i d-yezgan deg Tefriqt Ugafa . Tamanaɣt ines d Lezzayer , tiɣremt ugaren tiyaḍ deg umḍan n imezdaɣ. Zgan-d deg tilisa-s seg ugafa ilel agrakal , seg ugafasammer Tunes , seg usammer Libya , seg unẓulasammer Nijir , seg unẓulamalu Mali ak d Muriṭanya , ma s tama tella tamurt n Meṛṛuk .

Lezzayer, i yesɛan tajumma n 2 381 741 km 2 , d tamurt tamezwarut deg temɣer deg Tefriqt ak d tmura n illel agrakal.

Lezzayer tewwi-d timunent-ines si tmurt n Fṛansa ass n 5 Yulyu 1962, mbed ṭṭraḍ icudden. Nettat d taɛeggale n Tdukli n Iɣlanen, Tadukli n Tmura n Tefriqt, d Tamdunt Taɛṛabt.

Deg tmendawt n Lezzayer yersa-d belli tamurt n Lezzayer d tamurt tineslemt, Taɛṛabt d Tamaziɣt , d annect-a i ibennun tinekkit [ Awal 1 ] n wegdud Azzayri.

Aẓar n yisem

Isem n tmurt n Lezzayer yusa-d seg yisem n tmanaɣt-ines. Dɣa, caḍen isegziyen i fkan i yisem agi. Asegzi amezwaru yeqqared belli Lezzayer yusad seg Alger , isem aɛewwaj arumi n yisem Alguère s tkatalant . Aneggaru agi yeffɣed si teɛrabt "Ǧazayer", isem i s-yefka Buluɣin mmis n Ziri (neɣ Dziri ), win i d-ixelqen tadinastit tazirit ass-nni mmi yesekka tamdint n Lezzayer deg useggas n 960 f agaluz n temdint taqdimt i yesɛan isem s trumant Icosium . Netta yefka-as isem n Lezzayer at Mezɣenna. Asegzi-niḍen yeqqared belli isem n Lezzayer yettwakksed si teɛrabt الجزائر ( al-Djaza'ir ), asget n جزيرة ( Djazira ) neɣ « tigzirt », acku Lezzayer tella am tegzirt: yar uneẓruf d yellel.

Amezruy

Tislamit n Lezzayer

Ass mi teɣli Ṛuma , yrnan s-deffiris iwendalen, llan Ibizanten imidusen dacu yeğa i wakken ad ilin aṭas n tigeldiwin timaziɣin timecṭaḥ g Arris daɣen, kra degsent ugin y mir-id ussan inselmen jar 665 d 708 , g useggas n 665 , iɛraben ẓedmen i tikkelt tamenzut f Tafrikt ugafa armi ( tamazɣa ) g useggas n 683 yeṭṭef Ɛuqba n nafiɛ aḥelli. Cciln azbu n tageldunt Dihya , g aseggas n 708 uɣalen imaziɣen timdefirt maca ɣelben-ten iɛraben, ihi ṭfen tamurt imaziɣen , yǧan ajjed nsen d tutlayt nsen igejdan.

Taslekt tafransit

Tufad Fransa imerwasen n Bakri d Bucnaq d sebba f aken ad tekcem ar Lezzayer s usagen n Sidi Freǧ g useggas n 1830

Ass n 31 tuber 1954 llan iserdasen idzayriyen sewjaden (ttheggin) i imenɣi, ggunin (arjan) ass n tatusant n irumiyen imi llan marra deg yiḍ netmaɣra, ttun iman-nsen, maca g idurar iserdasen wten (ssufɣen) tarṣaṣt tamenzut f 00:00, akka i tebda ( tekkmassa) tegrawla n ugdud i yellan ddau uḍar n temharsa (colonisation) n Fransa.

Tewwwi-d azarug -ines ass n 5 yulyu aseggas n 1962, tkecm-itt Fransa di yulyu n 1830 ass mi tella s ddaw n tecḍat n Turk taɛutumanit . Am wakken i s-yenna Ccix Muḥend u Lḥusin :

Tedda Lezzayer abrid yeččur s yisennanen tebda amezruy -ines g wass mi tegred tagrawla n umenzu n wember 1954 deg wedrar n Wawras , ymagred ass n tatusant lɛid (adriz) n irumiyen . refden-tt irgazen d tlawin am Ɛebban Remḍan , Ḥusin At Ḥmed , kolonel Uɛemran , Mesṭafa U Bulɛid , Muḥemmed Buḍyaf , Ḥasiba Ben Buɛli , Ferḥat Ɛebbas , Xiḍer , cadhen ismawen-nsen d ayen i d-fkan i Lezzayer.

Tarakalt

Tamurt n Lezzayer d tamurt tamenzut i meqqren akk ɣef timura n tigrakalin s tajumma ines, d tamurt tis snat i meqqren g timura n umenẓaw n Tafriqt, tesɛa tamurt n Lezzayer g tama n wenẓul amur ameqqran nu unezruf ismis Sehra. deg ugafa, aṭlas atelli

Tarakalt tadeblant

Tebḍa tamurt n Lezzayer ɣef 58 n twilayin, yal tawilayt tesɛa agraw aɣerfan f ixf nnes lwali. Yal tawilayt tebḍa ɣef asunen, yal asun yebḍa ɣef tɣiwanin. Tikkelt taneggarut i tetwabḍa dyes tamurt n Lezzayer tella deg useggas n 2019.

Tamendawt n Lezzayer n useggas 1963 tebḍa tamurt ɣef 48 n twilayin:

Asegzi n wawalen

Ẓer daɣen